Volgens die departement verskil die nuwe variant van die ander wat vroeër vanjaar in Suid-Afrika opgemerk is aangesien dit meer veelvuldige mutasies (veranderinge) in die stekelpunt-proteïen het – ’n baie belangrike deel van die virus wat bind aan die reseptor in die selle in die liggaam. Dit is ook die hoofteiken vir baie van die teenliggaampies wat tydens infeksie of ná die toedien van ’n entstof geproduseer word.